  Майя Бывальцева Ижкарысь Берш архитектор ульчаын школа 2020-тӥ арлы пуктозы. Улосвыллэн кивалтӥсез Александр Бречалов со сярысь «Комсомольская правда» радиоын «Утро с главой» программаын вераз. 2020-тӥ арын ми Берш архитектор ульчаын 1 сюрс 200-лэсь трос интылы школаез усьтомы. 1999-тӥ арысен 2016-тӥ арозь Ижкарын одӥг но школа ӧз пуктэ. 2017-тӥ арын нырысетӥез вуттэмын. Али ми кык школа пуктӥськомы – Леваневский ульчаын но Берш ульчаын. Ми лэсьтӥськонэз 2019-тӥ арын кутскиськомы, ми федерал коньдэтысь валче вылысь уксё басьтӥмы Александр Бречалов, Удмуртилэн тӧроез Озьы ик элькунлэн тӧроез Берш ульчаын сюресэз тупатъяны кулэ шуыса пусйиз. Таяз арын ке ӧвӧл, вуоно арын одно ик, малы ке шуоно «Кышкыттэм но ӟечлыко автомобиль сюресъёс» ӵектосъя висъям коньдон 2019-2021 аръёсы Ижкарысь ваньзэ сямен сюресъёсты тупатыны луонлык сётэ Александр Бречалов, Удмуртилэн тӧроез Тодэ вайытом, азьвылгес Индустри ёросын нылпи сад но Берш ульчаын школа пуктыны 411 миллион 600 сюрс манет субсиди сярысь верамын вал.  Тегъёс: Дышетон Ижкар Удмуртия пиналъёс школаос АлександрБречалов  